**МЕДИЦИНСКИ УНИВЕРСИТЕТ – ПЛЕВЕН**

**ФАКУЛТЕТ „ОБЩЕСТВЕНО ЗДРАВЕ”**

**Утвърждавам: /П/**

**/Ректор: Проф. д-р С. Томов, д.м.н./**

|  |
| --- |
| **КВАЛИФИКАЦИОННА ХАРАКТЕРИСТИКА** |

За образователно – квалификационна степен

„бакалавър” по специалност

**„Управление на здравните грижи”**

**Приет от АС на МУ-Плевен**

**Протокол № 16 / 14 юли 2014 г.**

**П л е в е н**

**2014**

**Област на висшето образование 7.** Здравеопазване и спорт **Професионално направление 7.4** Обществено здраве **Специалност:** Управление на здравните грижи

**Образователно-квалификационна степен:** бакалавър след придобита специалност от професионално направление „Здравни грижи“ на степен „Професионален бакалавър по....”

**Продължителност на обучение:** пет семестъра **Форма на обучение:** редовна /задочна/

**Обща част**

Квалификационната характеристика е основен документ при планирането, организирането и управлението на учебния процес на образователно-квалификационна степен “бакалавър” по специалност „Управление на здравните грижи” във Факултет „Обществено здраве” при Медицински университет, гр. Плевен. Тя дава представа за изискванията към професионалната подготовка, функциите и възможностите за професионална изява и реализация на бакалаврите по управление на здравните грижи и преподавателите по практика.

Квалификационната характеристика подлежи на актуализация в зависимост от реформите в здравеопазването и нуждите на потребителите на тези кадри: болничните и извънболнични здравни заведения и профилактичната мрежа.

В съответствие с Наредбата за единните държавни изисквания за придобиване на висше образование по специалността „Управление на здравните грижи” (ДВ бр. 70 от 2006 г) бакалаврите по управление на здравните грижи придобиват две професионални квалификации: ръководители на здравните грижи и преподаватели по практика.

***Професионална компетентност и професионални функции на бакалаврите по управление на здравите грижи за професионална квалификация „Ръководител на здравни грижи”***

С цел успешна реализация като ръководни кадри в системата на здравеопазването, по време на обучението си в специалността „Управление на здравните грижи” бакалаврите овладяват теоретични знания и практически умения в следните направления:

Теоретични знания по управление на здравните грижи, здравните организации, човешките и материални ресурси. Знания по икономика на здравеопазването; социално- медицински и епидемиологични знания, основни познания по медицинска информатика и здравна статистика; знания за психологията и поведението на личността, етичните и деонтологични изисквания; основни знания по административно и трудово право, здравно законодателство; знания по хигиена и екология на здравното заведение, организация и ергономия на медицинския труд, медицина на бедствените ситуации, история на здравеопазването и здравните грижи и др.

Практически умения: прилагане на различни модели при организирането и предоставянето на здравни грижи, овладяване на основни комуникативни умения; овладяване на умения за прилагане на подходящи стилове на управление; овладяване на умения за анализ и разрешаване на проблеми, вземане на подходящи управленски решения и осъществяване на контрол по изпълнението им; умения за прилагане на съвременни методи при управление на човешките и материалните ресурси - умения за прилагане на съответни етични и деонтологични норми; умения за разработване и осъществяване на проекти за внедряване на нови подходи в осъществяване на здравните грижи. Завършилите успешно бакалаври по здравни грижи, овладяват и прилагат съвременни подходи при управлението на ресурса “време”. Голямото разнообразие от средства за непрекъснато подобряване качеството на здравните грижи, изучавани в курса на обучение, дава възможности на дипломиралите се за осъществяване на иновационни промени в практиката на специалистите по здравни грижи.

Професионални функции: Реализацията на бакалаврите по здравни грижи като ръководни кадри е свързана с изпълнението на следните професионални функции:

Организационни функции - да вземат подходящи управленски решения в рамките на своите правомощия; да познават, прилагат и развиват философията и новите тенденции на здравните грижи; да изработват и прилагат длъжностни характеристики на специалистите по здравни грижи; да прилагат адекватни стилове на управление в работата си; да участват в съответни ръководни и консултативни органи; да планират нуждите от персонал в ръководените от тях звена да осъществяват подбор на медицински специалисти и санитари; да прилагат организация на труда, осигуряваща непрекъснатост на здравните грижи; да организират екипите и изготвят работните графици на медицинските специалисти и санитари; да разработват и да участват в здравни проекти и проучвания в областта на здравните грижи; да съдействат на МУ - Плевен и медицинските колежи в организацията на преддипломния стаж; да изработват и използват съвременни средства за осъществяване на качествени здравни грижи и тяхното оценяване; да изработват и прилагат подходящи средства за оценяване и стимулиране на ръководения от тях персонал; изработване и приложение на план за продължителна квалификация.

Комуникативни функции - да прилагат подходящи комуникативни техники на съответните нива; да умеят да работят в екип и да прилагат морално-етични норми в практиката си; да зачитат автономността на пациента и да го привличат към сътрудничество; да подпомагат персонала в повишаване на професионалната квалификация съобразно компетенциите си; да изготвят и реализират програми за обучение на пациента и близките му; да осъществяват междусекторно сътрудничество и да поддържат добри професионални връзки с МУ - Плевен.

Икономически функции - да правят адекватни предложения за бюджета на здравното заведение; да правят добре обосновани предложения за закупуване на медицинско оборудване, на медикаменти и консумативи. Знанията и уменията, придобити в курса на обучение по дисциплините “Икономика на здравеопазването” и “Управление на здравните грижи”, дават възможност на бакалаврите по здравни грижи да откриват и предлагат нови възможности за подобряване финансовото състояние на съответните звена.

Контролни функции - да контролират чрез съвременни методи и средства дейността на медицинските специалисти и помощен персонал; да контролират получаването, съхранението и ползването на медикаменти и консумативи; да контролират ползването и съхранението на медицинския инвентар и апаратура; да контролират диетичното хранене и хигиенното състояние на здравното заведение или звено.

***Професионална компетентност и професионални функции на бакалаврите***

***по управление на здравните грижи за професионална квалификация***

***„Преподавател по практика”***

Педагогическата квалификация на бакалаврите по здравни грижи, придобита по време на курса им на обучение, дава възможност на дипломиралите се да участват в подготовката на бъдещи специалисти по здравни грижи в съответните професионални направления – медицинска сестра, акушерка, рехабилитатор и др., осигурявайки съвременно ниво на обучение. Основната им функция в това отношение е да организират и осъществяват учебни форми за реализиране на учебния план и съответните учебни програми, съобразно съвременните постижения на вузовската педагогика и психология. Успешното изпълнение на тази функция е свързано с усвояването на специфични теоретични знания и практически умения в следните направления: обща педагогика, медицинска педагогика и методика на обучението по практика по специалностите от професионално направление „Здравни грижи”, обща и приложна психология; знания и умения по ръководство, изработване и прилагане на педагогически проекти; умения за прилагане на съвременните дидактически технологии при организиране и провеждане на обучението на здравните специалисти.

Професионални функции: Реализацията на бакалаврите като преподаватели по здравни грижи /практическо обучение/, е свързана с изпълнението на следните професионални функции:

- Организационни функции - да изготвят методически разработки на учебно­практически занятия и тематични единици по здравни грижи за съответните специалисти; да прилагат различни съвременни методи, технологии и иновации в преподаването, способстващи за трайно овладяване на знанията и формиране на необходимите професионални навици и умения у студентите; да организират и ръководят учебно-практически занятия, учебни практики и преддипломен стаж, да изготвят и използват съвременни учебно-технически средства; да подготвят и провеждат семестриални и държавни изпити по практика и теория на здравните грижи за всички специалности; да участват в ръководните и консултативни органи на учебното заведение; да подготвят, да предлагат и да участват в педагогически проекти и в разработване на учебните програми по здравни грижи за всички специалности да участват в следдипломното обучение на здравните специалисти; да повишават непрекъснато професионалната си квалификация.

* Комуникативни функции - да осъществяват ефективна комуникация на съответните нива; да умеят да работят в екип; да спазват етичните и деонтологични норми в своето поведение и практическа дейност; да поддържат добра комуникация и сътрудничество със студентите и колегите си, както и със съответните отговорни лица от базите за практическо обучение.
* Контролни функции - да разработват и използват обективни средства за оценяване на знанията и ученията на студентите в процеса на обучение и преддипломен стаж на базата на съвременните критерии и изисквания на доцимологията; да осъществяват системен контрол по спазване на учебния график, учебната и трудова дисциплина по време на практически занятия, учебна практика и преддипломен стаж, съобразно Правилника на учебното заведение и договорените отношения с базите; да водят стриктно съответната педагогическа документация.

***Професионална реализация на***

***бакалаврите по Управление на*** ***здравните грижи***

Ръководители и оперативни мениджъри на здравните грижи в профилактични, диагностично-консултативни, стационарни и социални заведения за деца и възрастни.

Длъжности в административни звена на здравеопазването и здравните отдели на общините, РЗЦ, Здравно-осигурителни фондове, центрове и други структури, касаещи управлението на здравните грижи.

Ръководители на частни здравни структури за здравни грижи - профилактични, промотивни, за семейно планиране и други.

Преподаватели по практика в базовото образование на медицински сестри, акушерки, рехабилитатори, лаборанти и др.

Получената подготовка дава възможност на придобилите образователно- квалификационна степен „бакалавър" да продължават обучението си в следващи образователно-квалификационни степени, както и да участват в различни форми на продължаващото обучение.

**През целия си професионален живот** ръководителят по здравни грижи трябва да поддържа и обновява своите знания и умения**,** чрез продължаващо медицинско обучение и другите форми на квалификация**.** Те трябва да участват в мониториране, поддържане и повишаване качеството на здравните грижи. Това изисква спазване на националните, регионалните и конкретните за лечебното заведение нормативни документи за развитие на здравните грижи.

Бакалавър по управление на здравните грижи получава необходимата професионална компетентност чрез изучаване на задължителните учебни дисциплини, които са посочени в Единните държавни изисквания и Учебният план, както и чрез изучаване на допълнителни факултативни и свободно избираеми учебни дисциплини. Учебното съдържание на тези дисциплини е съобразено със съвременното състояние на медицинската наука, практика и педагогика и с опита на страните от Европейския съюз.